stanford-oval/wikipedia huggingface dataset:
Kubanin–Mustanmeren neuvostotasavalta

Kubanin–Mustanmeren neuvostotasavalta (ven. Куба́но-Черномо́рская Сове́тская Респу́блика, Kubano-Tšernomorskaja Sovetskaja Respublika) oli lyhytikäinen hallintoalue Neuvosto-Venäjän eteläosassa  Mustanmeren rannikolla ja Kubanjokea  ympäröivällä Kubanin alueella alkukesällä 1918. Tasavallan pääkaupunki oli Jekaterinodar (nykyinen Krasnodar) ja toimeenpanevan keskuskomitean puhemies Avram Rubin.
Kubanin–Mustanmeren neuvostotasavalta muodostettiin 30. toukokuuta 1918 yhdistämällä aiemmin samana vuonna perustetut Kubanin neuvostotasavalta ja Mustanmeren neuvostotasavalta. Jo 6. heinäkuuta 1918 uusi neuvostotasavalta lakkautettiin ja liitettiin Pohjois-Kaukasian neuvostotasavaltaan.
Kirkkokunta

Kirkkokunta on kristillisten seurakuntien tai kirkkojen muodostama yhteisö, jolla on yhteinen oppi. Usein kirkkokunnalla tarkoitetaan maailmanlaajuista samanuskoisten yhteisöä, jolla on yhteinen oppi, esimerkiksi luterilainen kirkkokunta.
Nimitystä voidaan käyttää myös yhteisöstä, jolla on maailmanlaajuinen keskusorganisaatio, esimerkiksi roomalaiskatolinen kirkko. Toisaalta esimerkiksi ortodoksit käyttävät Suomessa rekisteröidystä uskontokunnasta nimitystä ortodoksinen kirkkokunta.
Asiayhteydestä riippuen kirkkokunta-sanan synonyyminä käytetään sanoja kirkko, tunnustuskunta tai uskontokunta. Katolisesta kirkosta puhutaan kirkkona, koska se on yksi organisaatio; luterilaisista puhutaan tunnustuskuntana, koska luterilaisuuden määräävä piirre on luterilainen tunnustus; anglikaanisia ja episkopaalisia kirkkoja ja myös reformoituja uskonsuuntauksia nimitetään usein kirkkokunnaksi.
Koodi (täsmennyssivu)

Koodi voi tarkoittaa jotain seuraavista:
Koodi, viestintä
Koodi (albumi), Robinin albumi
Koodi (sarjakuvahahmo), sarjakuvahahmo
Koodi (dokumentti), dokumentti Linuxin kehityksestä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koodi”, voi hakea sivunnimihaulla, laajalla sivunnimihaulla tai tekstihaulla.
Kubanin valtionyliopisto

| Kubanin valtionyliopisto> Кубанский государственный университет (КубГУ) Kubanski gosudarstvennyi universitet (KubSU) (venäjäksi) |
| --- | --- |

Sijainti:  Krasnodar,  Venäjä
Sivusto:  www.kubsu.ru
Kubanin valtionyliopisto (ven. Кубанский государственный университет, Kubanski gosudarstvennyi universitet) on venäläinen julkinen yliopisto Krasnodarissa. Se on yksi Etelä-Venäjän suurimmista ja vanhimmista yliopistoista.[lähde? ]
Yliopisto perustettiin vuonna 1920 Krasnodarissa. Sen ensimmäinen valittu rehtori oli Nikandr Marks, Venäjän keisarillisen armeijan entinen kenraali, historioitsija ja muinaisvenäläisen paleografian asiantuntija.
Vuonna 1994 yliopisto tunnustettiin yhdeksi Venäjän johtavista korkeakouluista.
Vuosina 2004 ja 2005 yliopisto sijoittui Venäjän sadan parhaan korkeakoulun joukkoon ja sai eurooppalaisen laatumitalin.
Vuonna 2008 Krasnodarin alueellisen opetusministeriön entinen johtaja Mihail Astapov nimitettiin yliopiston rehtoriksi.
Kubanin valtionyliopisto on kouluttanut ulkomaisia ammattilaisia vuodesta 1970 lähtien. Sen ulkomaiset tutkinnon suorittaneet tulevat yli 120 maasta. Nykyään yliopisto kouluttaa edelleen opiskelijoita Aasiasta, Amerikasta, Afrikasta ja Euroopasta.
Kubanin neuvostotasavalta

Kubanin neuvostotasavalta (ven. Куба́нская сове́тская респу́блика) oli lyhytikäinen neuvostotasavalta Neuvosto-Venäjän eteläosassa Kubanin ympäristössä. Sen pääkaupunki oli Jekaterinodar (nykyinen Krasnodar).
| Kubanin neuvostotasavalta Кубанская Советская Республика> 1918–1918 |
| --- | --- |
  
Valtionpäämies:  1918 Jan Poluyan
Pääkaupunki:  Jekaterinodar
Historia:  
– Perustaminen:  13 huhtikuuta 1918
– Lakkauttaminen:  30 toukokuuta 1918
Edeltäjä(t):  Kubanin kansantasavalta
Seuraaja(t):  Kubanin-Mustanmeren neuvostotasavalta
Kubanin neuvostotasavalta perustettiin 13. huhtikuuta 1918, mutta vain vajaat kaksi kuukautta myöhemmin, 30. toukokuuta se lakkautettiin ja sen alue liitettiin Kubanin-Mustanmeren neuvostotasavaltaan.
Korpikylä (Kivennapa)

Korpikylä oli kylä rajan pinnassa Kivennavan kolliskulmassa Karjalankannaksella. Naapurikyliä olivat etelässä Vehmainen, lännessä Vuottaa, luoteessa Kauksamo ja Miettilä sekä pohjoisessa Lipola. Vuonna 1944 Korpikylässä oli 44 taloa.
Aiheesta muualla

Kartta
VirtuaaliKivennapa
Kivennavan kylät
Ahjärvi • Hartonen • Hiirelä • Holttila • Ikola • Jalkala • Joutselkä • Jäppinen • Kanala • Karvala • Kaukolempiälä • Kauksamo • Kekrola • Kivennavan kirkonkylä • Kontu • Korpikylä • Kotselkä • Lavola • Liikola • Lintula • Lipola • Miettilä • Multala • Mustapohja • Pamppala • Patrikki • Pihlainen • Polviselkä • Raivola • Rantakylä • Rasala • Riihisyrjä • Riihiö • Rontu • Räikylä • Saarenmaa • Seppälä • Siiranmäki • Soppikylä • Suurselkälä (Suurselkä) • Tammiselkä • Tirttula • Tonteri • Uupune • Vaittila • Vanhakylä • Vehmainen • Voipiala • Vuottaa • Ylentelä
Konservaattori

Konservaattori työssään Puolan kansallismuseossa.
Konservaattori on ammatti, jonka harjoittaja vastaa kulttuuriomaisuuden eli esimerkiksi museoesineiden tai muun kulttuurihistoriallisen omaisuuden säilyttämisestä ja hoitamisesta eli konservoinnista. Konservaattorilta vaaditaan erikoistumisalan esineistön ja kulttuurikohteiden tekniikoiden ja historian tuntemusta. Työ vaatii tarkkuutta, huolellisuutta sekä konservoinnin eettisten asenteiden omaksumista. Konservaattorien yleisimpiä työpaikkoja ovat museot, kirjastot ja arkistot.
Konservaattoriksi opiskellaan nykyisin ammattikorkeakoulussa. Suomessa koulutusta tarjoaa Metropolia Vantaalla. Rakennuskonservointia on aiemmin voinut opiskella myös Seinäjoen ammattikorkeakoulussa. Konservaattorin ammattikorkeakoulututkinnon laajuus on 240 opintopistettä (160 opintoviikkoa) ja sen suorittamiseen kuluu yleensä neljä vuotta. Opintojen aikana erikoistutaan johonkin tiettyyn konservoinnin osa-alueeseen, esimerkiksi maalaus-, esine-, tekstiili-, paperi- tai huonekalukonservointiin.
Konservoinnin alan kehittämisestä ja konservaattoreiden osaamisen seurannasta vastaa Suomessa Pohjoismaisen konservaattoriliiton Suomen osasto ry.
Koulutuksen historiaa Suomessa

Konservointikoulutus aloitettiin opistotasoisena Suomessa 1. elokuuta 1984 Vantaan käsi- ja taideteollisessa oppilaitoksessa. Vuonna 1994 koulutus siirrettiin Vantaan ammattikorkeakoulukokeiluun ja tutkinto muuttui "ammatillisesti suuntautuneeksi korkeakoulututkinnoksi". Tuolloin tutkinto myös piteni 3,5-vuotiseksi. Vuonna 1998 koulutus siirtyi Espoon-Vantaan teknilliseen ammattikorkeakouluun (vuodesta 2008 osa Metropoliaa) ja vuonna 2000 opetusaika piteni nykyiseen neljään vuoteen.
Vuodesta 2006 lähtien on ollut mahdollista suorittaa myös konservoinnin ylempi ammattikorkeakoulututkinto.
Aiheesta muualla

Pohjoismaisen konservaattoriliiton Suomen osasto ry
Konservaattorin ammatinkuvaus Ammattinetissä
Kirjallinen inkvisitio

Kirjallinen inkvisitio (kiin.: 文字獄; pinyin: wénzìyù, "vangitseminen kirjoitusten vuoksi") (tai puherikokset 以言入罪) tarkoittaa keisarillisen Kiinan harjoittamaa, intellektuelleihin ja heidän kirjoituksiinsa, kohdistunutta vainoa. Wénzìyù tapahtui kunkin Kiinaa hallinneen dynastian aikana, mutta Qing-dynastian aikana vaino oli erityisen voimakasta. Vainon kohteeksi saattoi joutua pelkästään yhden lauseen tai jopa yksittäisen sanan perusteella. Vakavissa tapauksissa kirjailijan lisäksi tapettiin myös hänen perheenjäsenet.
Ennen Ming-dynastiaa

Kirjallisten vainojen historiaa on tallennettu Qing-dynastiasta lähtien ja se on ollut osa jokaisen tätä seuranneen dynastian käytäntöjä. On epäselvää kuinka yleistä vainoaminen oli. Song-dynastian ajan runoilija Su Shi vangittiin useiden kuukausien ajaksi johtuen hänen teoksistaan. Song-dynastian johtava henkilö Song Jiang, joka oli alun perin virkamies, mutta josta sittemmin tuli rikollisryhmän johtaja sen jälkeen kun hän oli humalassa kirjoittanut runon, josta hänet tuomittiin kuolemaan.
Ming-dynastia

Ming-dynastian ajalta on säilynyt tietoja kirjailijoiden vainoista, jotka olivat pahimmillaan dynastian alussas. Ennen keisariksi tuloaan Zhu Yuanzhang oli lukutaidoton ja oli ollut kerjäläisenä. Muodostettuaan valtakuntansa, hän ympäröi itsensä oppineilla. Hän opetteli lukemaan ja opiskeli historiaa. Hän myös kutsui oppineita luokseen. Osa hyväksyi, mutta toiset eivät uskaltaneet hyväksyä kutsua, koska pelkäsivät mahdollisten virheiden aiheuttamaa vihastusta. Toisinaan lukemaan opetellut keisari teloitti jonkun, jonka kirjoittaman asian hän käsitti väärin.
Qing-dynastia

Qing-dynastia on erityisen tunnettu kirjailijoita vastaan kohdistuneista vainoistaan. 
Qing-dynastian keisarit kuuluivat Ming-dynastian kukistaneeseen etnisen vähemmistöön ja he suhtautuivat epäluuloisesti yleiseen mielipiteeseen. Kirjailijat ja virkamiehet pyrkivät yleensä erottamaan kiinalaiset ja barbaareina pitämänsä mantšut. Kuitenkin mantšujen ollessa vallassa kirjailijat tyytyivät naamioituun satiiriin.
Qing-dynastian aikana kirjailijoiden sorto alkoi yksittäistapauksina keisareiden Shunzhin ja Kangxin aikana. Hiljalleen vaino muodostui systemaattisesti. Keisari Qianlongin kaudella oli 53 tapausta. Vuosina 1772–1793 Qianlong pyrki puhdistamaan "ilkeitä" kirjoituksia. Hän ryhtyi tuhoamaan ming-dynastian kannattajien teoksia, joiden hän uskoi lietsovan Qing-dynastian vastaista mielialaa. Näiden toimien laajuus on epäselvä johtuen keisarillisessa arkistossa olevista aukoista, mutta noin 3 000 teoksen arvioidaan tuhoutuneen. Yhteensä arviolta 151 723 kirjaa arvioidaan tuhotun tänä aikana.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Literary Inquisition
Käännös suomeksi
Kiinanasteri

| Kiinanasteri |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Asterales
Heimo::  Asterikasvit Asteraceae
Alaheimo::  Asteroideae
Suku::  Kiinanasterit Callistephus
Laji::  chinensis
Kaksiosainen nimi
 Callistephus chinensis  (L.) Nees 
Katso myös
   Kiinanasteri Wikispeciesissä   Kiinanasteri Commonsissa 
Infobox OKNimi-testi OK: 
Kiinanasteri (Callistephus chinensis) on koristekasvina viljelty yksivuotinen asterikasvi, joka on koruasterien eli asterien (Aster) lähisukulainen. Se kasvaa alkuperäisenä Koreassa ja Pohjois-Kiinassa.
Ulkonäkö ja koko

Kiinanasteri kasvaa 20–50 senttimetriä korkeaksi. Sen tyvilehdet ovat ruodilliset ja suurihampaiset, ylemmät lehdet ovat ruodittomat, suikeat ja ehyet. Kiinanasterin mykerö on 4–8 senttimetriä leveä. Mykerön keskiosan kehräkukat ovat väriltään keltaiset ja laitakukat voivat olla siniset, violetit, punaiset tai valkoiset. Joskus koko mykerössä on pelkkiä laitakukkia.
Aiheesta muualla

Suomen Lajitietokeskus: Kiinanasteri – Callistephus chinensis
Kiinanastereita.
Knattspyrnudeild Keflavíkur

Knattspyrnudeild Keflavíkur (monesti Keflavík)  on jalkapalloseura Reykjanesbærin kunnasta Länsi-Islannista. Se on osa urheiluseura Keflavík ÍF:ää. Se pelasi vuonna 2015 Islannin korkeimmalla sarjatasolla Úrvalsdeildissa, mutta putosi kauden päätteeksi sarjatasoa alemmas Islannin 1. divisioonaan. Islannin mestaruuden Keflavík on voittanut neljästi 1973, 1971, 1969 ja 1964. Islannin cupin seura on voittanut neljästi 2006, 2004, 1997 ja 1975.
Ken Ring

| Ken Ring |
| --- | --- |
 Ken Ring Storsjöyran -festivaalien aikaan, 2006.
Henkilötiedot
Syntynyt: 29. tammikuuta 1979 (ikä 45) Upplands-Bro, Ruotsi
Muusikko
Taiteilijanimi:  Ken Ring Ken Kenta Kenta Kofot
Laulukielet:  ruotsi
Aktiivisena:  1994–
Tyylilajit:  rap
Levy-yhtiöt:  EMI, P.O.P.E., Playground Music
  [ Muokkaa Wikidatassa ] [ ohje ]  
Kenneth ”Ken” Kiprono Ring (s. 29. tammikuuta 1979 Upplands-Bro, Ruotsi) on ruotsalainen rap-muusikko.
Biografia

Ken Ring syntyi Keniassa, mutta varttui Hässelbyssä Tukholman kaupunginosassa. Ken Ring tuli yleisöntietoisuuteen Mamma -kappaleensa avulla. Kappale käsittelee Kenin äitiä Rebeckaa, joka kuoli syöpään Kenin ollessa 14-vuotias. Ken Ring on esiintynyt Tukholman Vattenfestivalen -festivaaleissa ja tehnyt yhteistyötä muun muassa norjalaisen rap -tuottaja Tommy Teen kanssa.
Diskografia > Albumit

Vägen Tillbaka (1999)
Mitt Hem Blir Ditt Hem (2000)
Mellanspelet (2002)
Inblicken (2003)
Det Bortglömda (2003)
2 Legender Utan Pengar (2004)
Kennelklubben (2004)
Rubriken (2005)
Äntligen hemma (2007)
Ken Ring "Hip Hop" (2009)
Diskografia > Singlet

"Tidiga Demor" (1999)
"Gatuslang" (1999)
"Stockholm Stad/Domedagen" (1999)
"Stockholm Stad 12"" (1999)
"Mamma" (1999)
"Eld Och Djupa Vatten" (1999)
"Dödens Gränsland" (1999)
"Grabbarna Från Förorten" (2000)
"Vill Inte Veta" (2000)
"Situation Stockholm" (2000)
"Mitt Hem Blir Ditt Hem" (2000)
"BB Berättelsen" (2004)
"Måste seja hei" (2004)
"Cutta dom" (2006)
"På väg hem EP" (2006)
"Det hände Något På Vägen Hem EP" (2006)
"Snart hemma EP" (2007)
"Kelian" (2008)
"STHLM CITY" (2008)
"Hip Hop" (2009)
Diskografia > Mixtapet

"165 - Various Mixtapes" (1997)
"165 - Unreleased Joints Vol. 1" (1999)
"165 Allstars Vol. 1" (2000)
"Ken Ring & BB Inc Kaddo Presents: Soundclap Vol. 1" (2005)
"Ken Ring & BB Inc Kaddo Presents: Soundclap Vol. 2" (2005)
"Ken Ring & BB Inc Kaddo Presents: Soundclap Vol. 3 (Svensk Hiphop Special)" (2005)
"Ken Ring & BB Inc Kaddo Presents: Soundclap Vol. 4" (2005)
"Ken Ring & BB Inc Kaddo Presents: Soundclap Vol. 5 (Hosted by Sam-E)" (2005)
"Ken Ring & BB Inc Kaddo Presents: Soundclap Vol. 6 (XXX-special. Hosted by Bingo Rimér & Pernilla Lundberg)" (2006)
"Shu Bre Express - Mixtape Vol. 1" (2008)
"Mixtape "10"" (2009)
"SommarbänKEN" (2009)
Kefeidi

Kefeidi on kellertävä sykkivä jättiläistähti.
Delta Cephein valokäyrä.
Kefeidi  on tietyn tyyppinen keltainen jättiläistähti, joka sykkii.
Kefeidin pintalämpötila, säde ja kirkkaus vaihtelevat sykkimisen jaksossa. Toisaalta tavallisen kefeidin kirkkaus riippuu sen sykkimisjaksosta. Mitä kirkkaampi kefeidi, sen hitaammin se sykkii. Niinpä kefeidin etäisyys voidaan päätellä sen sykkimisjakson pohjalta.
Kefeidit on nimetty Kefeuksen tähdistön tähden δ Cephein mukaan.
Kefeidien säteilyntuotto vaihtelee tuhatkertaisesta kymmentuhatkertaiseen Auringon suhteen. 
Kefeidin sykkiminen johtuu siitä, että sen sisällä oleva helium
vaihtaa ionisaatiotilaansa. Ensimmäinen ionisaatiotila He I supistaa tähteä, toinen He II laajentaa. 
Kun tähti supistuu, se kuumenee ja He I muuttuu He II:ksi. Tämä kuumentaa tähteä ja laajentaa sitä.
Tähden laajeneminen taas kylmentää tähteä. Tällöin He II muuttuu takaisin He I:ksi.
Pohjantähti on yksi tunnetuimmista kefeideistä. Sen kirkkauden muutokset ovat kuitenkin viime vuosikymmenien kuluessa vähentyneet, ja tähti on nyt lähes vakaa.
Kefeidejä on monta tyyppiä: mm. klassiset kefeidit, näitä muistuttavat W Virginis -tähdet, RR Lyrae tähdet ja Delta Scuti -tähdet.
Historia

Ensimmäisen kefeidin, δ Cephein, löysi John Goodricke vuonna 1784. Kefeidien jakson pituuden ja todellisen kirkkauden välisen riippuvuuden löysi yhdysvaltalainen tähtitieteilijä Henrietta Swan Leavitt vuonna 1912. Mitä pidempi on sykkimisjakso, sitä suurempi on tähden todellinen kirkkaus. Kefeidin, jonka jakso on kolme päivää, kirkkaus on noin 800 Aurinkoa, ja 13 päivän jaksossa sykkivän kefeidin kirkkaus 10 000 aurinkoa. Pian löydettiin muita samanlaisia tähtiä, joita alettiin kutsua kefeideiksi.
Kefeidit etäisyyksien laskemisessa

Kefeidien luminositeetin ja jakson suhde on siinä määrin tarkka, että tähtien avulla voidaan määrittää suhteellisen lähellä olevien galaksien sekä pallomaisten tähtijoukkojen etäisyyksiä. Pieni mutta jokseenkin poikkeuksetta merkityksetön virhe syntyy siitä, ettei kefeidin tarkkaa sijaintia galaksissa tiedetä, jos litteä galaksi sijaitsee enemmän sivuttain kuin kohtisuoraan havaitsijan suhteen.
Edwin Hubble löysi ensimmäisenä kefeidejä toisesta galaksista, Andromedan galaksista, jonka etäisyyden hän siten pystyi määrittämään ja samalla todistamaan kohteen olevan Linnunradan ulkopuolella. Galaksissa sijaitsee useita kefeidejä, joiden sykkimisjaksoista arvioidun todellisen kirkkauden ja niiden näennäisen kirkkauden erotuksella saatiin selville galaksin etäisyys.
Walter Baade huomasi vuoden 1950 tienoilla, että klassisilla kefeideillä ja ns. W Virginis -tähtiin kuuluvilla kefeideillä on erilainen riippuvuus sykkimisjakson ja kirkkauden välillä. Hän huomasi, että Andromedan ja muiden galaksien etäisyyden määrittelyssä oli käytetty väärää riippuvuutta ja oikealla tavalla lasketuissa etäisyydet kaksinkertaistuivat.
Hubble-avaruusteleskooppi on havainnut kaukaisimmat kefeidit Neitsyen galaksijoukosta, 60 miljoonan valovuoden päästä. Sitä kaukaisempien kohteiden etäisyys pystytään usein määrittämään punasiirtymän avulla.
Kefeidin sykkimisen syy

Tähdissä on vedyn lisäksi melko paljon heliumia.
Kefeidin sykkimisen syynä on pääosin heliumin ionisaation vaihtelu. 
Karkeasti sanoen kerran ionosoitunut helium supistaa tähteä, toisen kerran ionisoitunut laajentaa.
Tähdet pysyvät monesti tasapainossa, koska kuuman kaasun paine vastustaa painovoimaa. Mutta kefeidissä heliumin ionisaation tilan vaihtelu muuttaa säteilyn läpäisykykyä, kaasun lämpötilaa ja painetta, ja sitä kautta tähden kokoa, pintalämpötilaa ja säteilyntuottoa. Tietyssä kerroksessa kefeidissä helium on kerran ionisoitunutta (He I). Kun tähden mitassa viileähkö He I -kaasu kuumenee, se ionisoituu toisen kerran He II -kaasuksi He I → He II. Kaksi kertaa ionisoitunut helium He II ei päästä säteilyä niin helposti läpi kuin kerran ionisoitunut helium He I.
Koska He II ei päästä säteilyä läpi, se imee sen itseensä. Imeytynyt säteily kuumentaa He II -kaasua.
Kuuma He II -kaasu laajenee fysiikan lakien mukaan. Tämä johtuu siitä, että kuumenneen kaasun osasten liike vastustaa painovoimaa enemmän kuin viileämmän kaasun. Niinpä tähden säde kasvaa, ja sen pinta himmenee ja jäähtyy. Samalla laajentunut He II -kaasu jäähtyy ja harvenee. Kaksinkertainen heliumin ionisaatio purkautuu yksinkertaiseksi ionisaatioksi: He II → He I. Niinpä He I -pitoinen 
kaasu taas päästää enemmän säteilyä läpi ja viilenee. Viileän He I -pitoisen kaasun painovoimaa vastustava paine pienenee.
Tällöin tähden keskustan painovoima alkaa vetää aiemmin laajennutta kaasua kohti tähden keskustaa. Niinpä kaasu alkaa taas ionisoitua He I → He II. Tähden sykkiminen jatkuu.[lähde? ]
Kefeidien alalajit

Klassiset kefeidit
W Virginis -kefeidit
Yllämainittyjen välissä epänormaalit kefeidit
RR Lyrae -tähdet
Delta Scuti -tähdet
Aiheesta muualla

Wikimedia Commonsissa on kuvia tai muita tiedostoja aiheesta .
Kefeidin läpimitta, kirkkaus ja väri vaihtelevat jaksollisesti ajan mukana.
Knattspyrnufélag Akureyrar

Knattspyrnufélag Akureyrar, usein vain KA on jalkapalloseura Akureyrin kunnasta. Seura pelaa kaudella 2017 Islannin korkeimmalla sarjatasolla Úrvalsdeildissa. Seuralla on toimintaa myös käsipallossa ja lentopallossa.
Kumykki

Kumykki voi tarkoittaa ainakin seuraavia asioita:
kumykki, turkkilainen kieli
kumykit, turkkilainen kansa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kumykki”, voi hakea sivunnimihaulla, laajalla sivunnimihaulla tai tekstihaulla.
Kihlaus (vuoden 1922 elokuva)

| Kihlaus |
| --- | --- |
 Kraatari Eenokki (Iisakki Lattu) ja Jooseppi (Uuno Kantanen).
Ohjaaja:  Teuvo Puro
Käsikirjoittaja:  Teuvo Puro
Tuottaja:  Erkki Karu
Kuvaaja:  Kurt Jäger
Leikkaaja:  Kurt Jäger
Pääosat:  Martti Tuukka   Annie Mörk   Iisakki Lattu
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  9. tammikuuta 1922
Kesto:  50 minuuttia
Alkuperäiskieli:  suomi
Budjetti:  ei tiedossa
Aiheesta muualla
IMDb 
Elonet
Infobox OKNimi-testi OK: 
Kihlaus on vuonna 1922 valmistunut suomalainen Teuvo Puron ohjaama mykkäelokuva. Elokuva perustuu Aleksis Kiven samannimiseen näytelmään vuodelta 1866. Elokuvan ensi-ilta oli 9. tammikuuta 1922 Kino-Palatsissa Helsingissä.
Näyttelijät

Martti Tuukka	- Aapeli, kraatari ja vanhapoika
Annie Mörk	- Herrojen Eeva
Iisakki Lattu	- Eenokki, kraatari ja vanhapoika
Uuno Kantanen	- Jooseppi, oppipoika
Herra Alho	- 1. herra
Herra Keihäs	- 2. herra
Muut tekijät

Kurt Jäger  - kuvaus, leikkaus
Kalle Havas  - valokuvat
Martti Tuukka - lavastus
Carl Fager  - studiopäällikkö
Teuvo Puro  - käsikirjoitus, leikkaus
Armas Fredman  - kuvausapulainen
Knattspyrnufélagið Víkingur

| Knattspyrnufélagið Víkingur |
| --- | --- |

Paikkakunta:  Reykjavík
Lajit:  Jalkapallo   Käsipallo
Knattspyrnufélagið Víkingur on urheiluseura Reykjavíkin kaupungista. Seuralla on toimintaa useissa eri lajeissa, mutta se on tunnettu jalkapallosta ja käsipallosta. Sen jalkapallojoukkue pelaa Islannin korkeimmalla sarjatasolla Úrvalsdeildissa kaudella 2017. Islannin mestaruuden jalkapallossa se on voittanut kuudesti: 1920, 1924, 1981, 1982, 1991, 2021 ja 2023.
Kihlauskylpylä

| Kihlauskylpylä |
| --- | --- |
 Elokuvan juliste.
Ohjaaja:  Yrjö Nyberg
Käsikirjoittaja:  Yrjö Nyberg
Tuottaja:  Yrjö Nyberg
Kuvaaja:  Alvar Hamberg   Yrjö Nyberg
Leikkaaja:  Yrjö Nyberg
Pääosat:  Uuno Laakso
Valmistustiedot
Valmistusmaa:  Suomi
Tuotantoyhtiö:  Lahyn-Filmi
Ensi-ilta:  15. joulukuuta 1924
Kesto:  64 minuuttia
Alkuperäiskieli:  suomi
Budjetti:  ei tiedossa
Aiheesta muualla
IMDb 
Elonet
Infobox OKNimi-testi OK: 
Kihlauskylpylä eli Drittelin herrasväki kesää viettämässä on vuonna 1924 valmistunut suomalainen mykkäkomedia, jonka ohjasi Yrjö Nyberg (myöh. Norta). Elokuvan ensi-ilta oli 15. joulukuuta 1924 Edison-teatterissa Helsingissä.
Elokuvaa kuvattiin Turussa ja Naantalissa Naantalin merikylpylässä ja Luonnonmaalla.
Näyttelijät

| 0 | 1 | 2 |
| --- | --- | --- |
|   Sally Friberg   | … |   Kylpyläkaunotar   |
|   Uuno Laakso   | … |   Ylioppilas Amor Higgson   |
|   Rurik Ekroos   | … |   Taiteilija Leonardo Akvarell   |
|   John Nykänen   | … |   Margariinitehtailija Drittel   |
|   Siska Sainio   | … |   Eeva Drittel   |
|   Terttu Sario   | … |   Eulalia Drittel   |
|   Litja Ilmari   | … |   Amalia Drittel   |
|   Iisakki Lattu   | … |   Kylpylätoimitsija   |
|   Hemmo Airamo   | … |     |
|   Eino Noponen   | … |     |
|   Lauri Sirelius   | … |   Kylpylätoimitsija   |
Muut tekijät

Yrjö Nyberg – tuottaja, käsikirjoitus, kuvaus, lavastus, leikkaus
Alvar Hamberg – kuvaus
Eino Näre – järjestäjä
Einar Roiha – järjestäjä
herra Mård – kuvausryhmän jäsen
Lennart Hamberg – laboratorion päällikkö
Kevin McNally

| Kevin McNally |
| --- | --- |
 Kevin McNally vuonna 2017.
Henkilötiedot
Syntynyt: 27. huhtikuuta 1956 (ikä 68) Bristol, Englanti
Ammatti:  näyttelijä
Puoliso:  Phyllis Logan (1994–)
Näyttelijä
Aktiivisena:  1976–
Merkittävät roolit:  Pirates of the Caribbean Oopperan kummitus
Aiheesta muualla
IMDb 
Elonet
Kevin McNally (s. 27. huhtikuuta 1956 Bristol, Englanti) on englantilainen näyttelijä, joka on ollut sekä elokuvissa että televisiossa. Hänet tunnetaan muun muassa Pirates of the Caribbean -elokuvien Joshamee Gibbsinä.
McNally on naimisissa Phyllis Loganin kanssa.